*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*64. számú előterjesztés*

Bátaszék Város Önkormányzata Képviselő-testületének 2019. március 13-án,

16 órakor megtartandó ülésére

*Beszámoló a kóbor ebek befogásával és elhelyezésével kapcsolatos feladatok ellátásáról*

|  |
| --- |
| **Előterjesztő:** Kondriczné dr. Varga Erzsébet jegyző  **Készítette:** Kondriczné dr. Varga Erzsébet jegyző  **Törvényességi ellenőrzést végezte:** Takácsné Gehring Mária  aljegyző  **Tárgyalja:**  PG Bizottság: 2019.03.12. |

**Tisztelt Képviselő-testület!**

**Előzmények:**

A T. Képviselő- testület a 2018. március 28.-ai testületi ülésén tárgyalta a „Döntés kóbor ebek befogásához és ideiglenes elhelyezéséhez szükséges költségekről” című napirendi pontot.

A 100/2018. (III.28.) önk.-i határozatával az Alpha-Vet Állatgyógyászati Kft.-vel (8000 Székesfehérvár, Homoksor 7.) a kóbor állatok befogására és elszállítására vonatkozó megbízási szerződés megkötését 2018. április 1. napjától egy év határozott időre támogatta. Míg a 101/2018. (III. 28.) önk.-i határozattal a BÁT-KOM 2004 Kft. udvarán az ebek ideiglenes elhelyezéséhez szükséges vasszerkezetű egységek kialakításához biztosított fedezetet.

**Fent említett határozatok az alábbiak szerint kerültek végrehajtásra:**

|  |  |
| --- | --- |
| **befogás ideje** | **befogott ebek száma** |
| 2018. április | 5 |
| 2018. május | 5 |
| 2018. június | 1 |
| 2018. július | 2 |
| 2018. augusztus | 2 |
| 2018. szeptember | 3 |
| 2018. október | 4 |
| 2018. november | 1 |
| 2018. december | 3 |
| 2019. január | 4 |
| 2019. február | 2 |

A Bát-Kom 2004 Kft minden hónapban ellátta az ebek befogásával és ideiglenes elhelyezésével kapcsolatos feladatokat. Általában elmondható, hogy a befogott ebek többsége mikrochippel nem rendelkezett. Nagy részüket így az Alpha- Vet Állatgyógyászati Kft. elszállította, míg néhány eb esetén a gazda jelentkezett. A mikrochippel rendelkező ebek gazdái, illetve azon gazdák, akik a kutyájukért jelentkeztek, az eb közterületen kóborlása okán jogkövetkezményre számíthattak.

A közösségi együttélés alapvető szabályairól és megsértésük jogkövetkezményeiről szóló 4/2016.(III.5.) önkormányzati rendelet alapján két esetben figyelmeztetés, míg négy esetben közigazgatási bírság kiszabására került sor, 15.000.-Ft-tól -25.000.-Ft-ig összegekben, összesen 80.000 Ft. összegben.

Fenti időszakban (2018. április 1.- 2019. február 28.) az önkormányzat kóbor ebek befogásával kapcsolatos kötelező feladata összesen **1.150.774.- Ft** összegbe került.

**Eb összeírás:**

2018. évben megszervezésre került a három évente kötelező eb összeírás az állatok védelméről és kíméletéről szóló 1998. évi XXVIII. törvény 42/B. §-ában foglaltaknak megfelelően.

Az eb összeírásban hatékonyan közreműködtek: Bognár Anita, Harmath Helga, Szebényi Anita és Sárközi Károly Tamás bátaszéki lakosok.

Az említett összeíróknak köszönhetően egy részletes adat tartalmú adatbázist sikerült létrehozni. 2019. január hónapban 154 db felszólító levél került kiküldésre az érintett kutyatulajdonosok számára jogszabályi kötelezettségeik teljesítése érdekében az alkalmazható jogkövetkezményekre való figyelmeztetéssel.

**A kötelező feladat ellátása a továbbiakban:**

Tekintettel arra, hogy az Alpha-Vet Állatgyógyászati Kft.-vel megkötött szerződés 2019. március 31. napján lejár, a feladat folyamatos ellátása érdekében ajánlatokat kértünk be három vállalkozástól.

Az ajánlatok beérkezési határideje: 2019. március 11.

A beérkező ajánlatok értékeléséről szóló jegyzőkönyvet a bizottsági és testületi ülésen ismertetjük.

Javasoljuk, hogy a beérkező ajánlatok közül a legkedvezőbb ajánlatot tevővel a szerződés határozatlan időtartamra kerüljön megkötésre.

**H a t á r o z a t i j a v a s l a t :**

**Kóbor ebek befogására és elszállítására vonatkozó megbízási szerződés megkötésére**

Bátaszék Város Önkormányzatának Képviselő-testülete;

1. a kóbor állatok befogása és elszállítása feladatok elvégzésével …………………………….-t (…………) bízza meg 2019. április 1. napjától határozatlan időre,
2. …………………………… által adott - a határozat melléklete szerinti- árajánlat alapján kiszámlázott díj fedezetét 1.000.000 Ft keretösszegig a 2019. évi költségvetésének dologi kiadásai, valamint az áthúzódó összeget 2020. évi költségvetése terhére biztosítja,
3. felhatalmazza a város polgármesterét a feladat ellátására vonatkozó szerződés aláírására.

*Határidő:* 2019. április 1.

*Felelős:* dr. Bozsolik Róbert polgármester

(szerződés aláírására)

*Határozatról értesül:* Ajánlattevő

Bátaszéki KÖH pénzügyi iroda

Bátaszéki KÖH városüzemeltetési iroda

irattár